યુવાનોને સંબોધન કરતા ડૉ. અજય રાંકાએ જણાવ્યું હતું કે, આજે યુવાનોમાં નૈતિકતા અને હિંમતની અનિવાર્યતા છે. ગમે તેટલી તકલીફ પડે તો હિમ્મત દાખવીને પણ નૈતિકતા ન છોડવી. યુવાનોએ ઇનોવેટિવ બનવું પણ એટલું જ અનિવાર્ય છે. તે માટે પૈસા, પદ કે પ્રતિષ્ઠતા હોવી જરૂરી નથી. ઇનોવેટિવ યુવાન હશે તો તે આપોઆપ પૈસા, પદ અને પ્રતિષ્ઠા પ્રાપ્ત થશે. કાર્યક્રમમાં પ્રકાશભાઇ જોશીએ સ્વામી વિવેકાનંદજીને શિકાગોની ધર્મ પરિષદમાં પહોંચવામાં જે મુશ્કેલીઓ પડી હતી તેના વિશે માહિતી આપી હતી. ઉપરાંત રામકૃષ્ણ મિશન વિવેકાનંદ મેમોરિયલના સ્વામી ઇષ્ટમયાનંદજીએ યુવાનોને આવકારતા પુસ્તકનું મહત્ત્વ સમજાવ્યું હતું.